Финансова обосновка на проект  на  Наредба за изменение и допълнение на Наредба № 10 за определянето и администрирането на местните такси и цени на услуги в община Куклен


I. [bookmark: to_paragraph_id34610319][bookmark: to_paragraph_id34610320]Общи положения

Размерът на местните такси се определя при спазване на следните принципи, регламентирани в чл. 8 от Закона за местните данъци и такси:
1. възстановяване на пълните разходи на общината по предоставяне на услугата;
2. създаване на условия за разширяване на предлаганите услуги и повишаване на тяхното качество;
3. постигане на по-голяма справедливост при определяне и заплащане на местните такси.
4. за услуга, при която дейностите могат да се разграничат една от друга, се определя отделна такса за всяка от дейностите.
 
[bookmark: to_paragraph_id34610321]Пълните разходи на общината по предоставяне на определена услуга включват:
1. Административни разходи - преки и непреки трудови разходи (работна заплата, допълнителни плащания и осигурителни вноски);
2. Режийни разноски (ток, вода, телефон и др.);
3. Материално – технически разходи;
4. Инвестиционни разходи.
Пълните разходи се определят при спазване изискванията на Закона за счетоводството и други актове по неговото прилагане.

[bookmark: to_paragraph_id34610322]Размерът на таксата може и да не възстановява пълните разходи на общината по предоставянето на определена услуга, когато това се налага за защита на обществения интерес, като в този случай разликата между разходите и размера на таксата е за сметка на общинските приходи.
Не се допуска разликата между разходите и размера на таксите да е за сметка на държавните приходи (обща субсидия, целеви субсидии, заеми и други трансфери от републиканския бюджет).

II. Основание за промяна.
[bookmark: to_paragraph_id34610323]
Повишението на местните такси и цени на услуги се налага във връзка с:

1. Нарастването на разходите за предоставяне на съответните административни  услуги (електроенергия, горива, трудови възнаграждения, поддръжка и др.);
2. Изискванията на чл. 7 и чл. 8 от Закона за местните данъци и такси (ЗМДТ), съгласно които размерът на таксите следва да отразява реалните разходи по предоставянето на услугата.
3. Необходимостта от осигуряване на устойчиво финансиране на общинските дейности и подобряване качеството на услугите, предоставяни на гражданите и бизнеса.




III. Икономическа обосновка

Анализът на изпълнението на бюджета на община Куклен в частта на местните дейности и дофинансиране на делегираните от държавата дейности за последните пет години, през които не е правена промяна в размера на таксите и цените на услугите, показва увеличение на разходите за дейности, финансирани с местни такси, средно с около 35 %. Основен фактор за повишаване на разходите, освен режийните разноски, материално-техническите разходи и инвестиционните разходи, е тренда в размера на работните заплати, който може да се проследи за яснота от 2020 г. до настоящия момент с повишението на минималната работна заплата (МРЗ), както следва:
2020 г. – 610 лв.;
2021 г. – 650 лв.;
2022 г. – 710 лв.;
2023 г. – 780 лв.;
2024 г. – 933 лв.;
2025 г. – 1077 лв.
Повишението е с 76,5%, което се отразява в голяма степен на увеличените разходи за обезпечаване на предлаганите услуги от общинска администрация Куклен.
Нарастващият размер на разходите, кореспондиращ с недостатъчен размер на постъпленията от такси за покриване на реалните разходи по предоставяните услуги, налага актуализиране на размера на таксите, така че да се осигури финансова устойчивост на общинските услуги, без да се компрометира тяхното качество.

IV. Предложени промени

Предложените промени са аналитично обосновани с вложените разходи на община Куклен, свързани с предоставянето на административните и технически услуги, съобразно отдела или звеното, предоставящо услугата, съгласно приложения от № 1 до № 6. 
Предложението на зам.-кмета е съобразено с чл. 8, ал. 3 от ЗМДТ, който гласи, че размерът на таксата може и да не възстановява пълните разходи на общината по предоставянето на определена услуга, когато общинският съвет реши, че това се налага за защита на обществения интерес.

V. Заключение

Предлаганото повишение на местните такси е икономически обосновано и финансово необходимо за гарантиране на устойчивото функциониране на общинските услуги и изпълнението на приоритетните дейности на Община Куклен.

